Адным з самых запамінальных мерапрыемстваў стаў Міжнародны сімпозіум літаратараў “Пісьменнік і час: 500-годдзе беларускага кнігадрукавання як частка сусветнай кніжнай гісторыі”, адным з арганізатараў якога – разам з Міністэрствам інфармацыі Рэспублікі Беларусь, Саюзам пісьменнікаў Беларусі і Выдавецкім домам “Звязда” – была “Мастацкая літаратура”. Гэты форум сабраў пісьменнікаў з 17 краін свету. Падчас яго адбылася зацікаўленая размова пра ролю літаратуры ў грамадстве, пра неабходнасць больш цеснага супрацоўніцтва паміж пісьменнікамі розных краін. Ну а цэнтральнай тэмай гаворкі стала, вядома ж, знакавая для беларусаў дата – 500-годдзе беларускага кнігадрукавання.